Belarusda 2020-yilgi Prezidentlik saylovi
Belarusda 2020-yilgi Prezidentlik saylovlari (belaruscha: Выбары Прэзідэнта Рэспублікі Беларусь 2020 года) — Belarus prezidentining oltinchi navbatdagi saylovidir. Saylovlar 2020-yil 9-avgustda boʻlib oʻtdi. Saylovda Aleksandr Lukashenko 6-marotaba qatnashdi va Belarus Respublikasi Markaziy saylov komissiyasining maʼlumotlariga koʻra, birinchi turda gʻalaba qozongan. 2020-yilgi saylovlarda koʻplab fuqarolarga koʻra, ovoz berish natijalari ommaviy ravishda soxtalashtirilgan va amalda prezidentlikka nomzod Svyatlana Sixanovskaya uchun koʻpchilik ovoz bergan. Natija eʼlon qilinganidan keyin Belarusning koʻplab shaharlarida saylov natijalarini keng miqyosda qalbakilashtirishda gumon qilingan va natijada ommaviy norozilik namoyishlari boshlandi.